На основу члана 9 Закона о безбједности саобраћаја на путевима (“Службени лист Црне Горе – општински прописи”, број 033/12, 058/14, 014/17 и 066/19), члана 34 став 1 тачка 2 Статута Општине Зета (“Службени лист Црне Горе – општински прописи”, беој 012/23), на сједници Скупштине Општине Зета, одржаној дана \_\_\_, донијета је –

**ОДЛУКА**

**о регулисању саобраћаја на територији Општине Зета**

**I ОПШТА ОДРЕДБА**

**Члан 1**

Овом одлуком уређује се саобраћај на територији Општине Зета, тако што се одређују; путеви са једносмјерним и двосмјерним саобраћајем; постављање хоризонталне, вертикалне и свјетлосне сигнализације; ограничење брзине кретања возила; простор за кретање пјешака, бицикла, туристичког воза, запрежних возила и простор за гоњење и вођење животиња; простор за паркирање возила; постављање и одржавање заштитних ограда за пјешаке на опасним мјестима; пјешачке зоне, безбједне правце за кретање учесника и посебне техничке мјере за безбједност пјешака у близини образовних, здравствених и других установа, игралишта и других сличних објеката; уклањање дотрајалих и напуштених возила.

**II ПУТЕВИ СА ЈЕДНОСМЈЕРНИМ И И ДВОСМЈЕРНИМ САОБРАЋАЈЕМ И ЗОНЕ СМИРЕНОГ САОБРАЋАЈА**

**Члан 2**

На територији Општине Зета, саобраћа се двосмјерним улицама.

Улица са једносмјерним саобраћајем је XII улица Анови, и то радним данима, у периоду од 7.30 до 8.15 и од 14.45 до 15.30 часова, у правцу од Улице Голубовци Матагужи ка Х Улица Мојановићи.

**Члан 3**

Улице у којима се може одвијати саобраћај за теретна и прикључна возила су оне у којима исти није забрањен саобраћајном сигнализацијом.

У улицама гдје саобраћајном сигнализацијом није дозвољено одвијати саобраћај теретним и прикључним возилима највеће дозвољене масе преко 3,5 т, која врше снабдијевање трговинских и угоститељских објеката, као и за потребе изградње, реконструкције, адаптације и опремања објеката, у времену од 6,00 до 10,00 часова и од 17,00 до 22,00 часа, на основу издатог одобрења органа управе општине Зета надлежног за послове саобраћаја (у даљем тексту: орган надлежан за послове саобраћаја), а у складу са посебним прописом који регулише ванредни превоз на територији Општине Зета.

Возила за хитне интервенције на инфраструктурним објектима и комунална возила, у обављању послова, могу саобраћати у улицама из става 2 овог члана, без одобрења органа надлежног за послове саобраћаја.

**Члан 4**

Улице којима саобраћају аутобуси у међумјесном и међународном превозу су:

* Магистранлни пут Подгорица Петровац у оба смјера;
* Улица Голубовци Матагужи у оба смјера;
* Главна градска улица у оба смјера.

Улицама из става 1 овог члана, као и другим улицама на територији Општине, могу се кретати аутобуси за туристички обилазак.

Орган надлежан за послове саобраћаја рјешењем одобрава привремену трасу за саобраћај међумјесних и међународних аутобуса, у случају да се нека од улица из става 1 овог члана затвори за саобраћај.

**III ПОСТАВЉАЊЕ ХОРИЗОНТАЛНЕ, ВЕРТИКАЛНЕ И СВЈЕТЛОСНЕ СИГНАЛИЗАЦИЈЕ**

**Члан 5**

Постављање хоризонталне, вертикалне и свјетлосне сигнализације врши се на основу ове одлуке, Пројекта вертикалне и хоризонталне саобраћајне сигнализације, којим су одређене локације саобраћајних знакова, врста знака и ознаке на коловозу, пројеката саобраћајне сигнализације за нове саобраћајнице, односно раскрснице које се реконструишу, као и на основу рјешења органа надлежног за послове саобраћаја на локацијама гдје су промијењени услови одвијања саобраћаја.

Пројекат из става 1 овог члана може се доносити фазно, за поједина подручја града.

**Члан 6**

Постављање вертикалне и хоризонталне саобраћајне сигнализације врши јавна служба Општине Зета којој су повјерени послови одржавања и заштите општинских путева, на основу рјешења органа надлежног за послове саобраћаја.

Послове одржавања вертикалне и хоризонталне саобраћајне сигнализације врши јавна служба из става 1 овог члана, а послове одржавања свјетлосне сигнализације, врши јавна служба којој су ови послови повјерени посебном одлуком Општине Зета.

**IV ОГРАНИЧЕЊЕ БРЗИНЕ КРЕТАЊА**

**Члан 7**

На ограничење брзине кретања возила на општинским путевима на територији Општине Зета, примјењују се одредбе Закона којим се уређују питања безбједности саобраћаја на путевима и одговарајућа вертикална сигнализација.

**V ПРОСТОР ЗА КРЕТАЊЕ ПЈЕШАКА, БИЦИКАЛА, ТУРИСТИЧКОГ ВОЗА, ЗАПРЕЖНИХ ВОЗИЛА И ПРОСТОР ЗА ГОЊЕЊЕ И ВОЂЕЊЕ ЖИВОТИЊА**

**Члан 8**

На путу који има тротоар или другу површину намијењену за кретање пјешака, односно површину поред коловоза погодну за кретање пјешака, пјешак је дужан да се креће тим површинама.

Ако се пјешак креће по коловозу, мора се кретати што ближе ивици коловоза на начин којим не омета или не спрјечава саобраћај возила.

Изузетно, тротоари и друге површине намијењене за кретање пјешака могу се привремено користити за вријеме одржавања културних и спортских манифестација.

На површинама уз пут могу се поставити пратећи садржаји за потребе корисника и објекти за пружање различитих услуга корисницима пута уз сагласност надлежног органа за послове саобраћаја.

**Члан 9**

Возач бицикла дужан је да се креће бициклистичким тракама и стазама обиљеженим или изграђеним у складу са планском, односно пројектном и другом документацијом, а на просторима на којима не постоје бициклистичке траке и стазе, у складу са Законом којим су уређена питања безбједности саобраћаја на путевима.

**Члан 10**

Простор за кретање туристичког воза, одређује орган надлежан за послове саобраћаја у сарадњи са органима локалне управе надлежним за послове уређења простаора и послове туризма.

**Члан 11**

Саобраћај запрежних возила забрањен је у улицама из члана 4 став 1 ове одлуке.

**Члан 12**

Вођење или гоњење животиња општинским путевима дозвољено је ради продаје на сточној пијаци или за вријеме сезонске сеобе животиња у зонама које су чланом 12 ове одлуке прописане за саобраћај запрежних возила.

**VI ПРОСТОР ЗА ПАРКИРАЊЕ ВОЗИЛА, ЗАБРАНЕ ПАРКИРАЊА**

**Члан 13**

Паркирање возила може се вршити само на просторима који су за то одређени, изграђени и обиљежени одговарајућом вертикалном и хоризонталном саобраћајном сигнализацијом и на улицама, у складу са Законом којим су уређена питања безбједности саобраћаја на путевима.

**VII ЗОНА СМИРЕНОГ САОБРАЋАЈА**

**Члан 14**

Зона смиреног саобраћаја је дио пута, улице или дио насеља у коме коловоз користе пјешаци и возила, а коју одређује орган надлежан за послове саобраћаја у сарадњи са органом надлежним за послове уређења простора.

**VIII ПОСТАВЉАЊЕ И ОДРЖАВАЊЕ ЗАШТИТНИХ ОГРАДА ЗА ПЈЕШАКЕ НА ОПАСНИМ МЈЕСТИМА**

**Члан 15**

Када надлежни орган утврди постојање непосредне опасности за пјешаке на општинском путу, наредиће јавној служби којој су повјерени послови одржавања и заштите општинских путева, да постави заштитну ограду на путу.

Јавна служба из става 1 овог члана, дужна је да без одлагања поступи по наредби надлежног органа и предузме мјере за отклањање опасности за пјешаке.

О одржавању заштитних ограда за пјешаке на опасним мјестима, стара се јавна служба којој су повјерени послови одржавања општинских путева.

**IX ПОСЕБНЕ ТЕХНИЧКЕ МЈЕРЕ ЗА БЕЗБЈЕДНОСТ ПЈЕШАКА У БЛИЗИНИ ОБРАЗОВНИХ, ЗДРАВСТВЕНИХ И ДРУГИХ УСТАНОВА, ИГРАЛИШТА И ДРУГИХ СЛИЧНИХ ОБЈЕКАТА**.

**Члан 16**

На општинским путевима у близини образовних, здравствених и других установа, игралишта и других сличних објеката, постављају се техничка средства за успоравање саобраћаја са пратећом вертикалном и хоризонталном сигнализацијом.

Врсту и мјесто постављања техничких средстава за успоравање саобраћаја, на општинским путевима, утврђује орган управе надлежан за послове саобраћаја.

Изузетно, кад надлежни орган за послове саобраћаја утврди постојање непосредне опасности за пјешаке на општинском путу, наложиће јавној служби из става 4 овог члана, да постави техничка средства за успоравање саобраћаја са пратећом вертикалном и хоризонталном сигнализацијом.

О постављању и одржавању техничких средстава за успоравање саобраћаја на општинским путевима, стара се јавна служба којој су повјерени послови одржавања и заштите општинских путева.

**X УКЛАЊАЊЕ ДОТРАЈАЛИХ И НАПУШТЕНИХ ВОЗИЛА**

**Члан 17**

Возач, односно власник дотрајалог или напуштеног возила, дужан је да возило без одлагања уклони са коловоза општинског пута, у циљу стварања услова за безбједно одвијање саобраћаја.

Ако возач односно власник возила не поступи у складу са ставом 1 овог члана, јавна служба Општине Зета којој су повјерени послови одржавања и заштите општинских путева, дужна је да уклони дотрајало и напуштено возило са коловоза, о трошку власника возила.

**XI УСЛОВИ КРЕТАЊА ВОЗИЛА ЗА СНАБДИЈЕВАЊЕ У ЗОНАМА СМИРЕНОГ САОБРАЋАЈА И ПЈЕШАЧКИМ ЗОНАМА**

**Члан 18**

Орган надлежан за послове саобраћаја може одобрити кретање теретног возила за снабдијевање трговинских и угоститељских објектата, као и за потребе изградње, реконструкције, адаптације и опремања објеката, највеће дозвољене масе до 3,5т у зони смиреног саобраћаја и пјешачкој зони из члана 15 и 17 ове одлуке, у времену од 6,00 до 10,00 часова, брзином кретања пјешака, а највише 10 км/х, на начин и под условима прописаним чланом 4 ове одлуке.

**XII НАДЗОР**

**Члан 19**

Управни надзор над примјеном ове одлуке врши орган локалне управе надлежан за послове саобраћаја.

Инспекцијски надзор над спровођењем ове одлуке врши инспектор друмског саобраћаја и инспектор за путеве у оквиру утврђених надлежности.

Обезбјеђење комуналног реда и комунални надзор над спровођењем ове одлуке врши комунални полицајац.

**XIII КАЗНЕНЕ ОДРЕДБЕ**

**Члан 20**

Новчаном казном од 150 € до 5.000 € казниће се за прекршај привредно друштво ако:

- не одржава вертикалну , хоризонталну и свјетлосну сигнализацију (члан 7 став 2);

- не одржава заштитне ограде за пјешаке на опасним мјестима (члан 16 став 3).

За прекршаје из става 1 овог члана казниће се одговорно лице у привредном друштву новчаном казном у износу од 20 еура до 500 еура.

**Члан 21**

Новчаном казном од 150 еура до 5.000 еура казниће се за прекршај правно лице, ако:

- саобраћа без издатог одобрења органа надлежног за послове саобраћаја, теретним и прикључним возилом, улицама које нијесу обухваћене чланом 4 став 1 (члан 4 став 2);

- саобраћа аутобусом у међумјесном и међународном превозу улицама које нијесу обухваћене чланом 5 став 1;

- саобраћа аутобусом за туристички обилазак града улицама које нијесу обухваћене чланом 5 став 2 ;

- саобраћа аутобусом у међумјесном и међународном превозу привременом трасом, супротно члану 5 став 3;

- не уклони дотрајало или напуштено возило са коловоза општинског пута (члан 21 став 1);

- саобраћа без издатог одобрења органа надлежног за послове саобраћаја теретним возилима у зонама смиреног саобраћаја и пјешачким зонама из члана 15 и 17 ове одлуке (члан 22 став 1);

За прекршаје из става 1 овог члана казниће се физичко лице и одговорно лице у правном лицу новчаном казном у износу од 20 еура до 500 еура.

За прекршаје из става 1 овог члана казниће се предузетник новчаном казном у износу од 50 еура до 1.000 еура".

**Члан 22**

Новчаном казном од 20 € до 500 € казниће се за прекршај физичко лице ако:

- се креће запрежним возилом путевима који нијесу обухваћени чланом 12;

- води или гони животиње путевима који нијесу обухваћени чланом 13.

**XIV ЗАВРШНA ОДРЕДБA**

**Члан 23**

Ова одлука ступа на снагу осмог дана од дана објављивања у "Службеном листу Црне Горе - Општински прописи".

**O б р а з л о ж е њ е**

ПРАВНИ ОСНОВ

Правни основ за доношење Одлуке о регулисању саобраћаја на територији Општине Зета садржан је у члану 9 Закона о безбједности саобраћаја на путевима, којим је прописано да општина, кад врши послове из сопствене надлежности, регулише саобраћај на свом подручју у складу са законом, тако што одређује: путеве са правом првенства пролаза, путеве са једносмјерним и двосмјерним саобраћајем, постављање хоризонталне, вертикалне и свјетлосне сигнализације, ограничења брзине кретања возила, простор за кретање пјешака, бицикала, туристичког воза, запрежних возила и простор за гоњење и вођење животиња, просторе за паркирање возила, забране паркирања и мјеста ограниченог паркирања, зоне смиреног саобраћаја, постављање и одржавање заштитних ограда за пјешаке на опасним мјестима, пјешачке зоне, безбједне правце за кретање учесника и посебне техничке мјере за безбједност пјешака у близини образовних, здравствених и других установа, игралишта и других сличних објеката, уклањање дотрајалих и напуштених возила, у складу са законом, контролу паркирања возила на мјестима на којима је паркирање временски ограничено и услове кретања возила за снадбијевање у зонама смиреног саобраћаја и пјешачким зонама.

Чланом 38 став 1 тачка 2 Закона о локалној самоуправи, прописано је да скупштина доноси прописе и друге опште акте.

Чланом 34 став 1 тачка 2 Статута Општине Зета, прописано је да скуппштина доноси прописе и друге опште акте.

РАЗЛОЗИ ЗА ДОНОШЕЊЕ ОДЛУКЕ

Доношење Одлуке о регулисању саобраћаја на територији Општине Зета је потребно због бољег организовања саобраћаја на територији Општине. Потребно је одредити једносмјерне и двосмјерне улице, зоне смиреног саобраћаја, простор за кретање бицикала и пјешака, ограничење брзине кретања, као једне од најважнијих сегмената у оквиру регулисања саобраћаја.

ОБЈАШЊЕЊЕ ПОЈЕДИНИХ ОДРЕДБИ

Поглављем I „Општа одредба“ (члан 1) прописано је да се овом одлуком уређује саобраћај на територији Општине Зета.

Поглављем II “Путеви са једносмјерним и двосмјерним саобраћајем и зоне смиреног саобраћаја“ (члан 3 -5) прописано је да се на територији Општине Зета саобраћа двосмјерним улицама. За улицу са једносмјерним саобраћајем, одређена је XII улица Анови и то радним данима, у периоду од 8 до 16 часова.

Поглављем III „Постављање хоризонталне, вертикалне и свјетлосне сигнализације“ (6 – 7) прописано је да се постављање хоризонталне, вертикалне и свјетлосне сигнализације врши се на основу ове одлуке, Пројекта вертикалне и хоризонталне сигнализације, којим су одређене локације саобраћајних знакова, којим су одређене локације саобраћајних знакова, врста знака и ознаке на коловозу, пројеката саобраћајне сигнализације за нове саобраћајнице, односно раскрснице које се реконструишу, као и на основу рјешења органа надлежног за послове саобраћаја на локацијама гдје су промијењени услови одвијања саобраћаја.

Поглављем IV „Ограничење брзине кретања“ (члан 8), прописано је да се на ограничење брзине примјењују одредбе закона којим се уређују питања безбједности саобраћаја на путевима и одговарајућа вертикалана сигнализација.

Поглављем V „Простор за кретање пјешака, бицикала, туристичког воза, запрежних возила и простор за гоњење и вођење животиња“ (члан 8 – 12), прописано је пјешак дужан да се креће тротоаром или другом површином намијењеном за кретање пјешака, уколико она постоји на коловозу. Дефинисано је да је возач бицикла дужан да се креће бициклистичким тракама, уколико исте постоје на путу. Гоњење стоке је дозвољено ради продаје на сточној пијаци или за вријеме сеобе животиња.

Поглављем VI „Простор за паркирање возила, забране паркирања“ (члан 13), прописано је да се паркирање возила може вршити само на простору који је за то одређен и изграђен и обиљежен одговарајућом саобраћајном сигнализацијом.

Поглављем VII „Зона смиреног саобраћаја“ (члан 14), дефинисано је да је зона смиреног саобраћаја дио пута, улице или дио насеља у коме коловоз користе пјешаци и возила, а коју одређује орган надлежан за послове саобраћаја у сарадњи са органом надлежним за послове уређења простора.

Поглављем VIII „Постављање и одржавање заштитних ограда за пјешаке на опасним мјестима“ (члан 15) прописано је да у случају када надлежни орган утврди постојање непосредне опасности за пјешаке на општинском путу, наредиће постављање заштитне ограде на путу.

Поглављем IX „Посебне техничке мјере за безбједност пјешака у близини образовних, здравствених и других установа, игралишта и других сличних објеката“ (члан 16) прописано је да се на општинским путевима у близини образовних, здравствених и других установа, игралишта и других сличних објеката, постављају се техничка средства за успоравање саобраћаја са пратећом вертикалном и хоризонталном сигнализацијом на основу рјешења секретаријата надлежног за послове саобраћаја.

Поглављем X „Уклањање дотрајалих и напуштених возила“ (члан 17) прописано је да је возач, односно власних дотрајалог или напуштеног возила, дужан је да возило без одлагања уклони са коловоза општинског пута, ради стварања услова за безбједно одвијање саобраћаја.

Поглављем XI „Услови кретања возила за снадбијевање у зонама смиреног саобраћаја и пјешачким зонама“ (члан 18), прописано је да Орган надлежан за послове саобраћаја може одобрити кретање теретног возила за снабдијевање трговинских и угоститељских објектата, као и за потребе изградње, реконструкције, адаптације и опремања објеката, највеће дозвољене масе до 3,5т у зони смиреног саобраћаја и пјешачкој зони из члана 15 и 17 ове одлуке, у времену од 6,00 до 10,00 часова, брзином кретања пјешака, а највише 10 км/х, на начин и под условима прописаним чланом 4 ове одлуке.

Поглављем XII „Надзор“ (члан 19), прописано је да надзор над примјеном ове одлуке врши орган управе надлежан за послове саобраћаја, да инспекцијски надзор врши инспектор друмског саобраћаја и инспектор за путеве, а обезбјеђење комуналног реда и комунални надзор над спровођењем одлуке врши комунални полицајац.

Поглављем XIII „Казнене одредбе“ (члан 20 – 22), прописане су казнене одредбе за привредно друштво, правно лице, физичко лице и одговорно лице у правном лицу.

Поглављем XIV „Завршна одредба“ (члан 23), прописано је да ова одлука ступа на снагу осмог дана од дана објављивања у Службеном листу Црне Горе – општински прописи.